ਰੂਟਸ (ਨਾਵਲ)
ਰੂਟਸ: ਇੱਕ ਅਮਰੀਕੀ ਪਰਵਾਰ ਦੀ ਗਾਥਾ (ਅੰਗਰੇਜ਼ੀ: Roots:The Saga of an American Family) ਅਫ਼ਰੀਕਨ-ਅਮਰੀਕਨ ਲੇਖਕ ਐਲੈਕਸ ਹੇਲੀ ਦਾ ਲਿਖਿਆ ਇੱਕ ਨਾਵਲ ਹੈ ਜੋ ਪਹਿਲੀ ਵਾਰ 1976 ਵਿੱਚ ਪ੍ਰਕਾਸ਼ਿਤ ਹੋਇਆ। ਇਹ ਨਾਵਲ ਇੱਕ 18ਵੀਂ ਸਦੀ ਦੇ ਅਫਰੀਕਨ ਕੂੰਤਾ ਕਿੰਤੇ ਦੀ ਗਾਥਾ ਹੈ ਜਿਸ ਨੂੰ ਚੜ੍ਹਦੀ ਉਮਰੇ ਗੈਂਬੀਆਂ, ਅਫ਼ਰੀਕਾ ਵਿੱਚੋਂ ਫੜ ਲਿਆ ਗਿਆ ਅਤੇ ਗ਼ੁਲਾਮ ਬਣਾ ਕੇ ਅਮਰੀਕਾ ਦੀ ਧਰਤੀ ਤੇ ਇੱਕ ਜ਼ਿਮੀਦਾਰ ਨੂੰ ਵੇਚ ਦਿੱਤਾ ਗਿਆ। ਉਸਦੀ ਕਹਾਣੀ ਅੱਗੇ ਚਲਦੀ ਕਈ ਪੀੜ੍ਹੀਆਂ ਪਾਰ ਕਰਕੇ ਖ਼ੁਦ ਲੇਖਕ ਹੇਲੀ ਨਾਲ ਆ ਜੁੜਦੀ ਹੈ।